Արդեն մի քանի տարի է` ստեղծվել է կիսանդրու նախագիծը, Գյումրու քաղաքապետը, ով շատ է սիրում քաղաքում արձաններ տեղադրել, խոստացել է լուծել այս հարցը: Սակայն տարիների հետ ամեն ինչ մոռացության է մատնվում` այսպես նաև չգոյացնելով Աճեմյանի հիշատակը, նրա անունը: Մեծ բեմադրիչի թոռը ցավով հիշեց նաև, որ թատրոնի ճեմասրահում կախված է «չոր վրձնով» արված մի դիմանկար, որը ցուցադրելն իսկ ամոթ է, որովհետև դա որևէ աղերս չունի Աճեմյանի և արվեստի հետ: Նա խոստացավ թատրոնին նվիրել Վարդան Աճեմյանի արժեքավոր դիմանկարներից մեկը, եթե, իհարկե, թատրոնը բարի կամք դրսևորի և ցանկություն հայտնի ունենալ նման դիմանկար: